Държавен вестник, бр. 15, 2010 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  15
беше националният масив с данни от изслед­
ването, проведено през 2008 г., и приключи 
работата по оценка на качеството на данните 
и статистическите процедури по заместване на 
липсващите стойности, претегляне и калибри­
ране на данните.
С цел повишаване пълнотата и надежд­
ността на информацията през 2009 г. успешно 
беше осъществена връзката между данните от 
административния регистър на НОИ и наблю­
дението на доходите и условията на живот на 
НСИ. Предстои провеждане на експеримент 
с използване на CAPI технология (използване 
на преносими компютри при провеждане на 
интервютата) за провеждане на анкетни про­
учвания. Внедряването на новата технология 
при работата на терен ще намали значително 
натовареността на респондентите и ще подобри 
качеството на получаваните данни.
НСИ участва в проект на ЕК „Подобряване 
използването на изследването на домакински­
те бюджети за изчисляване на индикатори за 
консумацията на храни“.
Социална защита
В съответствие с Регламент (ЕО) № 458/2007 
на Европейския парламент и на Съвета и 
последващите два регламента на Европейския 
парламент и на Съвета относно Европейската 
система за интегрирана статистика на социал­
ната защита през 2009 г. приключи попълването 
на статистически данни за 2007 г. по Основния 
модул на системата и по Модула за бенефициен­
тите на пенсии. Внедряването на Европейската 
система за социална защита на национално 
ниво беше подпомогнато с финансиране по 
проект ,,Статистика на социалната защита“ в 
рамките на Многонационална програма ФАР 
2006, изпълняван съвместно с НОИ.
Кратък преглед на Системата за социална 
защита и анализ на получените резултати за 
периода 2005 – 2007 г. са публикувани на ин­
тернет страницата на НСИ. До края на 2009 г. 
ще бъде издадена електронна публикация, 
съдържаща данни за приходите, разходите и 
изплатените обезщетения по функции и схеми 
на социална защита, общо описание на схемите 
и включените обезщетения, както и данни по 
Модула за бенефициентите на пенсии.
III.2. МАКРОИКОНОМИЧЕСКА СТАТИС­
ТИКА
Годишни и тримесечни икономически сметки
Основните задачи в областта на национал­
ните икономически сметки бяха свързани с 
методологическото развитие и подобряване на 
качеството на данните, както и с повишаване 
степента на хармонизация с регламентите на 
ЕК и съкращаване на сроковете за предоста­
вяне на данните. НСИ продължи регулярното 
производство на годишни данни за БВП и не­
говите компоненти по трите метода – производ­
ствен, метод на доходите и метод на крайното 
използване, както и на регионални данни за 
БВП и на таблици „Ресурс-използване“. През 
периода бе реализирана планираната ревизия 
на данните за БВП за периода 1995 – 2007 г. 
Бяха разработени нови показатели в областта 
на съставянето на БВП на базата на прове­
дени допълнителни изследвания и също така 
бе направена преоценка на всички данъци 
и социални осигуровки и приложен методът 
„Модифицирана касова основа“ по препоръка 
на Евростат. Продължи работата по проучване 
на методологията и наличната статистическа и 
административна информация за разработването 
на регионални сметки в областта на домакин­
ствата  – първично и вторично разпределение 
на доходите на домакинствата.
НСИ взе активно участие в процеса на ре­
визиране на ЕСС ’95 и в съвместни проекти с 
Евростат и страни от ЕС, като по този начин 
се насочи към осигуряване на максимално 
методологическо съответствие на показателите 
на национални сметки между страните членки.
С цел подобряване на координацията и 
ефективността на взаимодействието между НСИ 
и останалите институции, осигуряващи базова 
информация за производството на национални 
сметки, започна работа по актуализирането на 
меморандума за сътрудничество между НСИ, 
БНБ и МФ.
През 2009 г. бяха съкратени сроковете за 
предоставянето на регулярни тримесечни оцен­
ки за БВП и неговите компоненти от 75 на 70 
дни. НСИ започна да изпраща за публикуване 
официални експресни оценки за БВП на 45-ия 
ден след края на отчетния период. През 2009 г. 
продължи работата по разработването и усъ­
вършенстването на националните финансови 
сметки. От НСИ бяха подготвени баланси за 
финансовите активи и пасиви, сметки за пото­
ците, преоценки и други изменения в обема на 
активите и пасивите за 2007 г., интегрирани в 
цялостна система за наличностите и потоците 
в съответствие с методологическите изисквания 
на ЕСС ’95.
В изпълнение на Регламент на Европейската 
комисия през 2009 г. се разшири наборът от 
показатели за застрахователите, доброволните 
пенсионни фондове и кредитните институции 
по финансовите анекси на структурна бизнес 
статистика.
Държавна финансова статистика
Усилията в областта на държавната финан­
сова статистика бяха насочени към по-нататъш­
ното методологическо развитие и подобряване 
на качеството на данните. В изпълнение на 
препоръките на Евростат, направени вследствие 
на мисията им за оценка на свръхдефицита и 
дълга на държавно управление през месец март 
2008 г. НСИ пое разработването и предоставя­
нето на Нотификационните таблици за дълга 
и дефицита на сектор „Държавно управление“.